**VAŽNE OBAVIJESTI VEZANO ZA RASPORED OŠ**

**OPĆE INFORMACIJE:**

* Prvi tjedan nastave (8. – 13. 9. ) je **A tjedan,** drugi tjedan (15. 9 – 20. 9.) je **B tjedan**
* Oznake grupa znače sljedeće:
  + **A** – grupe za učenike čija je općeobrazovna u smjenama i 8. 9. kreće **POPODNE**
  + **B** – grupe za učenike čija je općeobrazovna u smjenama i 8. 9. kreće **UJUTRO**
  + **C** – grupe za učenike koji općeobrazovnu školu pohađaju **UVIJEK UJUTRO**
* Učenici prvih i drugih razreda koji pohađaju nastavu u turnusima ili međusmjeni, a nisu u mogućnosti dolaziti na našu nastavu u jutarnjim terminima biti će raspoređeni u C grupe (popodnevne grupe).

**PO KOJEM PRINCIPU RASPOREĐUJEMO DJECU U GRUPE SOLFEGGIA?**

**I. razred OŠ – roditelji biraju grupu**

* **Roditelji prvašića mogu birati grupe sve dok u njima ima mjesta**. Nakon što se neka grupa popuni, mogu birati između preostalih grupa.
* Gdje god je to moguće, nastojimo povezati nastavu solfeggia i instrumenta, ali to nije uvijek moguće jer:
* nastavnici instrumenta ne rade uvijek u istoj smjeni s nastavnicima solfeggia
* čak i kad nastavnik instrumenta radi u istoj smjeni s nastavnikom solfeggia, moguće je da više učenika želi isti termin, ali nije moguće da ga dobiju svi
* valja znati da je često prvašićima teško držati koncentraciju sat i pol u kontinuitetu, te je psihološki i pedagoški bolje i efikasnije da solfeggio i instrument budu odvojeni u rasporedu

Stoga će u praksi većina prvašića imati raspored koji zahtjeva tri dolaska tjedno (jednom će solfeggio biti spojen s instrumentom, drugi put ne): dakako – moguće su i druge kombinacije – raspored s dva ili četiri dolaska tjedno.

**II. – VI. razred OŠ – učenici su unaprijed raspoređeni**

* **Gdje god je to moguće, učenicima smo osigurali mjesto u grupi kod njihovog lanjskog nastavnika solfeggia** 
  + Ako nastavnik ima samo jednu grupu u vašem turnusu, tu je osigurano mjesto koje samo treba potvrditi. To je moguće napraviti na dva načina:
    - odgovaranjem na e-mail koji ćete dobiti od vašeg nastavnika solfeggia u ponedjeljak 8. 9. **ili**
    - dolaskom u školu 9. 9./10. 9.
  + Ako nastavnik ima više grupa u vašem turnusu, to znači da možete birati onu koja vam više odgovara, no imajte na umu da se može dogoditi da se jedna od dvije ponuđene grupe popuni ranije pa da mjesta ostane samo u onoj drugoj. Želite li osigurati mjesto u određenoj grupi solfeggia, potrebno je doći u školu na dogovor 9. 9.
* **Postoje učenici koji ne mogu ostati kod istog nastavnika solfeggia**. **To** **su:**
  + Učenici čiji nastavnik više nema grupu u njihovom turnusu ili učenici čiji nastavnik zbog promjena turnusa većeg broja učenika u grupi nema dovoljno mjesta za sve svoje bivše učenike) – učenici su raspoređeni drugim nastavnicima
  + Ponavljači – učenici mogu birati grupu
  + Prijelazi s drugih škola – učenici su raspoređeni u grupe

**KOJI JE VAŠ ZADATAK?**

**Odabrati grupu solfeggia na dogovorima za raspored u TO učionicama u**

**utorak 9. 9. ili srijedu 10.9, 9:00 – 13:00 ili 16:00 – 20:00 sati**

Roditelji učenika čije je mjesto u određenoj grupi nedvojbeno dobit će u ponedjeljak, 8. 9. e-mail od svojih nastavnika solfeggia. **Da biste potvrdili mjesto svog djeteta** u planiranoj grupi **ne morate dolaziti u školu**, već će biti dovoljno **odgovoriti na e-mail**. Vaš odgovor mora stići **najkasnije do utorka 9. 9. do 15 sati.** Mailove će dobiti roditelji onih učenika čiji nastavnik u njihovom turnusu ima samo jednu grupu. To su učenici sljedećih grupa:

|  |  |
| --- | --- |
| Markulin Irena | II A1 |
| Sliško Stipe | II A2 |
| Markulin Irena | II B1 |
| Markulin Irena | III A1 |
| Tatarević Marija | III A2 |
| Markulin Irena | III B1 |
| Tatarević Marija | III B2 |
| Ovčarić Raić Suzana | III C3 |
| Hergešić Karla | IV A1 |
| Hergešić Karla | IV B1 |
| Jakopović Sara | IV B2 |
| Ovčarić Raić Suzana | IV C1 |
| Jakopović Sara | IV C2 |
| Ovčarić Raić Suzana | V A1 |
| Hergešić Karla | V A2 |
| Ovčarić Raić Suzana | V B1 |
| Hergešić Karla | V B2 |
| Sliško Stipe | VI A1 |
| Sliško Stipe | VI B1 |
| Munić Sandra | VI B2 |
| Munić Sandra | VI C3 |

**Svi ostali učenici (učenici čiji nastavnik ima više grupa u njihovom turnusu, učenici koji ne ostaju kod svog prošlogodišnjeg nastavnika solfeggia, učenici koji planiraju kombinirati više grupa kod istog nastavnika) DOLAZE NA DOGOVOR U ŠKOLU.**

Ako učenici (II. – VI. OŠ) žele promijeniti grupu solfeggia u odnosu na onu u kojoj ih 'čeka' mjesto

* 1. **iz** **veće u manju** – nakon usmenog dogovora, škola će odobriti
  2. **iz manje u veću** – stavljamo učenika na **listu čekanja** i ukoliko se mjesto oslobodilo, javljamo roditeljima – do tada je učenik na listi bilo koje druge grupe u kojoj ima mjesta

**PORUKA ZA KRAJ**

Poštovani i dragi roditelji,

vjerujemo da imate u vidu kako je slaganje rasporeda za **592** učenika osnovne škole (koji individualnu nastavu instrumenta pohađaju kod **59** nastavnika, a pritom polaze jednu od **43** grupe solfeggia) jako zahtjevan posao. Isti nastavnici instrumenata u svoje rasporede uz osnovnoškolce moraju 'smjestiti' i **148** srednjoškolaca.

Stoga Vas prilikom dogovora za raspored molimo za toleranciju i uviđavnost spram **svih polaznika** naše glazbene škole. Vjerujemo da ćete pokazati **razumijevanje te spremnost na kompromis** imajući u vidu da postoje učenici koji glazbenu školu pohađaju u težim okolnostima (bolest, samohrani roditelji, daleko stanovanje….).

I tek da se zna: i do sada smo – uz uzajamno razumijevanje i dobru komunikaciju – uspjeli pronaći rješenja za situacije koje su na prvu izgledale nerješivo.

Hvala i sretno u novoj školskoj godini!